Kan ‘n mens so liefhê? | Pikkelik se blik
Kan ‘n mens so liefhê?
Ek is ook getag om te pledge vir die Earth hour!… Ek het nou al genoeg ure gesukkel om die banner op te kry, as jy meer wil weet lees hier of gaan kyk by Dellie. Dit kom daarop neer dat almal op 28 Maart 2009 tussen 20:30 en 21:30 alles wat met krag werk sal afskakel! Kan julle julself die heerlike stille donkerte voorstel!!!
Ek en Ouboet het hierdie speletjie begin van: “Weet jy hoe lief is ek vir jou?” – “So lief soos al die sterretjies in die hemel!!!” Hy moet egter altyd iets ander byvoeg of uitdink, dan sal hy byvoorbeeld sê: “Weet mamma hoe lief is ek vir mamma?” – “So lief soos al die klippe en die bome en die slange en die dinosaurs (ek hou maar my pose op daai een), en al die geitjies en al die likkewane!” Dan moet ek verstom uitroep! “Sjoe dis vreeslik baie, dankie my hartlam!”
So kan die speletjie vir baie lank aanhou. Soms kom daar baie vreemde dinge uit en soms wil ek my stukkend lag, maar, altyd, altyd los dit my met ‘n kokende warm gevoel in my binneste. Daardie klein mannetjie, het vir my lief! Onvoorwaardelik, in my goeie dae en my slegte dae… As ek sag is en as ek kwaai is, ja selfs as ek die dag voel of ek nie meer wil nie. Hy het my lief!!!
My meisiekind is weer ‘n ander een, ‘n rabedoe, ‘n maltrap, ‘n buzybody!!! Maar as ek haar in die bed sit het ons ‘n ritueel, sy druk haar wysvingertjie teen myne en ek sê: “Mamma lieeeeefffff joooouuuu!” en sy is tevrede, draai op haar sytjie en slaap. Wat kan ‘n mamma meer van die lewe verlang???
Wel ek het hulle ook so lief…
** Bertha C. Blankenship
Mynick is die lig in my lewe. My spesiale geskenkie van ‘n baie Genadige Vader… Ek kan nie dink dat ek vir soveel jare in my lewe sonder hom gelewe het nie! Vandag is hy deel van elke asemteug, elke hartklop! Deur maklike tye en deur moeilike tyd, altyd bymekaar, sy aan sy beur ons voort deur die storms…
**Jessica L. Newsome
This entry was posted on Thursday, March 12th, 2009 at 11:54 am and is filed under Dae en Dinge.	You can follow any responses to this entry through the RSS 2.0 feed. You can leave a response, or trackback from your own site.
10 Responses to Kan ‘n mens so liefhê?
2009/03/12 at 2:19 pm
Pikkie, ek en my seun speel dieselfde speletjie. Hy sê ook gewoonlik ‘n klomp goed, maar sy gunsteling is: Ek is so lief vir mamma soos al die sand van die see en ook al die visse en skulpies.
Hy maak my hart ook warm met die sêgoed van hom!!!
2009/03/12 at 4:29 pm
Pikkie – jy het my nou laat verlang na my eie kindertyd. My ma en ons het altyd vir mekaar gesê: “Ek is ontelbare sakke vol lief vir jou.”
My kinders se rympie was weer: “So lief soos al die sout in die see en al die winde in die Kaap!” 🙂
2009/03/12 at 5:15 pm
Baie spesiale inskrywing 🙂
2009/03/12 at 6:36 pm
Ag, hoe ver vat jy my nou terug! Ek en seun het ook hierdie game gespeel…
Dis darem die wonderlikste gevoel om te weet iemand het jou onvoorwaardelik lief! 😉
2009/03/12 at 7:56 pm
Pieter wys altyd met sy hande HOE baie hy my liefhet. As hy my wil terg, wys met sy vingers: so klein biekie! 😉
En ek se: I love you lot like jelly tots. Hy love dit!
2009/03/12 at 8:15 pm
Ek sê altyd vir Lyfie: I ♥ u 2 infinity + 2! 😀
2009/03/12 at 8:16 pm
😳 ons trek nou al by infinity + 3 😳 hoe kon ek vergeet? 😉
2009/03/13 at 9:16 am
Pikkie, sit ek nou snot en trane en tjank!! Kan daar ‘n groter liefde wees as wat ons vir ons kinders het, of hulle vir ons? En die foto waar Ouboet saam pappa slapies!!!! Absoluut prysloos! Julle is ‘n pragtige gesin, en ek kan sommer die liefde voel elke keer as jy oor jou 3 liefies skryf!
2009/03/13 at 9:25 am
Jip – ek het ook so lief – of moet ek eerder sê ek word ook so liefgehê! Dit laat skoon ‘n knop ini keel as mens eers bewus raak van daardie liefde – my hart loop gereeld oor tot in my oë as ek net dink aan hoe gebless ek is, met daardie onvoorwaardelike liefde.
2009/03/13 at 3:23 pm
Dis ‘n nice speletjie! Ek gaan dit ook try (as ek mag, natuurlik?) Ag, dis sooooo lekkerrr om hul vas te druk en hul druk jou terug vas met stywe armpies om die nek. Daai warm gevoel is so lekker, jou hart klop sommer tjoklits, so lekker is dit. Baie mooi possie, Piks!